open-index/open-wikipedia-markdown huggingface dataset:
John Aniston

**John Anthony Aniston** (kreik. Γιάννης Αναστασάκης, **Ioannis Anastasakis**, 24. heinäkuuta 1933 Chaniá, Kreeta, Kreikka – 11. marraskuuta 2022) oli amerikankreikkalainen näyttelijä. Hän oli näyttelijä Jennifer Anistonin isä.

Aniston syntyi Chaniássa, Kreetan saarella. Hänen perheensä muutti Yhdysvaltoihin kun hän oli kahden, ja hänen isänsä Antonios Anastassakis vaihtoi perheen sukunimeksi Aniston. John Aniston valmistui Pennsylvanian osavaltionyliopistosta ja palveli Yhdysvaltain merivoimissa tiedustelu-upseerina muun muassa Panamassa.

Aniston tunnettiin roolisuorituksistaan saippuasarjoissa. Parhaiten hänet tunnettiin Victor Kiriakisin roolista saippuasarjassa *[[Päivien viemää]]*. Aniston esiintyi myös monissa muissa sarjoissa, kuten *[[Gilmoren tytöt|Gilmoren tytöissä]]*.

Aniston kuoli 89-vuotiaana marraskuussa 2022.

## Lähteet

## Aiheesta muualla
*
Onkalonperä

**Onkalonperä** (myös **Onkalo**) on kylä Simon kunnassa Etelä-Lapissa. Kylä sijaitsee Perämeren rannalla ja Simojoen itärannalla Simonkylää vastapäätä, noin kolmen kilometrin päässä kunnan keskustaajamasta etelään.

## Kirjallisuutta
*Korkala, Tuomo: *Kuninkaan tie ja Keisarin kaivo : historiikki Onkalonperän kylästä ja kyläläisistä Simon kunnassa.* Omakustanne, 2013. .
Hakku

**Hakku** (ruotsin kielen sanasta *hacka*) on käsikäyttöinen iskutyökalu, jonka eri muotoja on käytetty ja osin yhä käytetään mm. malmin etsinnässä ja käsinlouhinnassa sekä pioneerien työkaluna ja vuorikiipeilyssä. 

## Hakku työkaluna

 

Hakun pää on metallia, tukeva varsi voi olla puuta tai metallia. Pää on tasapainon vuoksi kaksipuolinen: toisena teränä on terävä kärki, toinen voi olla joko piikkikärki, taltta tai malminetsijän vasarapää tai talttamainen kaavin.  Hakun avulla voidaan tunkeutua kovaan maaperään, jolloin käytetään hyväksi iskun ja vääntämisen yhteisvaikutusta. Talttakärkeä on käytetty esimerkiksi juurien katkomiseen (vrt. suokuokka). Hakun paino, terän muotoilu ja voiman kohdistuminen pienelle alalle tekevät siitä tehokkaan työkalun.

Palokirveessä voi olla toisena teränä hakun terä. Niiden varsi on hikkoria tai lasikuitua.
  
Monien muiden raskaiden käsityökalujen (kuten kuokka ja rautakanki) tavoin hakun ovat osittain korvanneet paineilmakäyttöiset tai hydrauliset työkalut sekä koneiden käyttö käsityökalujen sijasta.

Jää- ja vuorikiipeilyssä kiipeämisen apuna käytetään pientä hakkua, jota kutsutaan jäähakuksi.

Suomalaisten pioneerien aselajilehti on nimeltään *Hakku*.

## Lähteet

## Aiheesta muualla
Lihakirves

**Lihakirves** on kookas veitsi, joita on muodoiltaan monenlaisia, mutta yleensä sen terä on muodoltaan nelikulmainen. Sitä käytetään keittiövälineenä lähinnä luun läpi leikkaamiseen.

Kiinalaista lihakirvestä, joka tunnetaan myös nimellä *kiinalainen kokkiveitsi*, käytetään useimmiten luuttoman lihan paloittelemiseen, vihannesten pilkontaan, paloitteluun tai hienontaan ja valkosipulin, sipulin tai inkiväärin litistämiseen sekä lastana valmiiden aineksien kuljettamiseen wokkiin. Vaikka kiinalainen lihakirves muistuttaa paljon teurastajan veistä, niin monet kiinalaiset lihakirveet ovat paljon ohuempia poikkileikkaukseltaan, ja ne on lähinnä tarkoitettu keittiöveitsiksi. Teurastustarkoituksiin ja luita sisältävien lihojen valmistamiseen kiinalaiset ovat kauan valmistaneet veitsiä, jotka on tarkoitettu hoitamaan samanlaisia tehtäviä kuin länsimainen lihakirves.
Talso

**Talso** eli **kouru-** tai **koverokirves** (myös ***telso*** ja ***task(o)in***) on erityisesti veneenveistäjän työkalu, jota käytetään puun veistoon ja kovertamiseen. Talso on hyödyllinen myös esimerkiksi tynnyrien tai ruuhien valmistuksessa. Sen terä on joko suora tai kourumainen ja poikittain sen varteen nähden. Talson tapaisia kirveitä, ns. poikkikirveitä käytettiin jo mesoliittisella kaudella. On oletettu, että osassa löydetyistä rautakautisista putkikirveistä ajatuksena olisi ollut, että terä voidaan kääntää varren suuntaiseksi tai poikittain siihen nähden käsillä olleen työn vaatimusten mukaan, jolloin näennäisen primitiivinen työkalu olisikin ollut tavanomaista kirvestä monikäyttöisempi. Toki myös putkikirveen takominen alkeellisilla työkaluilla oli silmällistä kirvestä yksinkertaisempaa.

## Lähteet

## Aiheesta muualla
Unbiunium

**Unbiunium** on väliaikainen nimi alkuaineelle, jonka järjestysnumero on 121. Alkuainetta ei ole kokeellisesti pystytty todistamaan. Unbiunium on ensimmäinen alkuaine, joka kuuluu g-lohkoon. Se on myös ensimmäinen superaktinoidien sarjan jäsen. Sen ominaisuuksien ennustetaan olevan samankaltaisia kuin lantaanilla ja aktiniumilla. Sen elektronirakenteen 8p-alikuoren suhteellisuusteoreettisen stabiilisuuden pitäisi johtaa perustilan 8s28p1 elektronikonfiguraatioon toisin kuin lantaanin ja aktiniumin ds2-konfiguraatioon. Unbiuniumia ei havaita luonnossa, vaan sitä voidaan mahdollisesti tuottaa laboratorio-oloissa.

## Katso myös
*Transaktinoidi
*Alkuaineiden järjestelmällinen nimeämisjärjestelmä

## Lähteet
Alfahajoaminen

**Alfahajoaminen** on ydinfysiikassa radioaktiivinen hajoaminen, jossa vapautuu alfahiukkanen. Alfahiukkanen on helium-atomin ydin, eli se koostuu kahdesta protonista ja kahdesta neutronista. Hajoamisessa ydin muuntuu tytärytimeksi, jonka järjestysluku on kahta pienempi ja massaluku neljää pienempi. Esimerkki alfahajoamisesta:

:
{}^{238}_{92}\hbox{U}\;\to\;{}^{234}_{90}\hbox{Th}\;+\;{}^4_2\hbox{He}^{2+},

useimmiten merkitään näin:
:
{}^{238}\hbox{U}\;\to\;^{234}\hbox{Th}\;+\;\alpha.

Yllä oleva lauseke tarkoittaa että uraani-238-nuklidin alfahajoamisessa syntyy tytärnuklidi torium-234 ja alfahiukkanen.

Erityisesti raskaat atomiytimet ovat alfa-aktiivisia eli hajoavat alfahajoamisen kautta. Alfahajoaminen perustuu kvanttimekaaniseen tunneli-ilmiöön.

Alfahajoaminen on yksi hajoamisen tyyppi, jolla virittynyt epästabiili nuklidi voi saavuttaa stabiilin energiatilan.

## Katso myös
* Alfasäteily

## Lähteet
Viidakkokirja 2

**Viidakkokirja 2** () on Annie-palkittu jatko-osa Disneyn piirroselokuvalle Viidakkokirja (*The Jungle Book*). Viidakkokirja 2:n on ohjannut Steve Trenbirth ja tuottanut Christopher Chase ja Mary Thorne. Elokuvan kesto on 72 min.

## Juoni

Viidakkokirja 2 kertoo Mowglista, joka asustaa nyt ihmiskylässä. Hänellä on paljon uusia ystäviä ja viihtyy heidän kanssaan, mutta sisimmissään kuitenkin ikävöi viidakkoa ja Baloo-karhua. Baloo-karhu ikävöi Mowglia myös ja päättää palauttaa hänet takaisin viidakkoon, Bagheeran kielloista huolimatta. Shere Khan on palannut ja janoaa kostoa ja Mowglin päästessä viidakkoon, lähtevät hänen ystävänsä Shanti ja Ranjan kylästä hänen peräänsä, josta alkaa hurja seikkailu...          

## Henkilöitä
* **[[Mowgli]]**: Susien kasvattama poika. (äänenä: Haley Joel Osment)
* **Shanti**: Tyttö ihmiskylästä ja Mowglin hyvä ystävä. (äänenä: Mae Whitman)
* **Ranjan**: Pieni poika ihmiskylästä ja asuu Mowglin kanssa samassa perheessä. (äänenä: Connor Funk)
* **Ranjanin isä**: Mies ihmiskylästä, joka tuntee viidakon vaarat ja estää ketään menemästä sinne. (äänenä: John Rhys-Davies)
* **[[Baloo]]**: Laiska karhu, joka elää huoletonta elämää. (äänenä: John Goodman)
* **Bagheera**: Musta pantteri, joka löysi Mowglin ja on huolehtivainen hänestä. (äänenä: Bob Joles)
* **Shere Khan**: Vaarallinen tiikeri, joka vihaa Mowglia, eikä muutenkaan pidä ihmisistä. (äänenä: Tony Jay)
* **[[Kaa]]**: Hypnotisoiva Boakäärme, joka haluaisi Mowglista maukkaan päivällisen. (äänenä: Jim Cummings)
* **Lykky**: Hölmö korppikotka, joka elää muiden ensimmäisestä osasta tuttujen neljän korppikotkan kanssa.
* **[[Kenraali]] Hathi**: Hathi on elefanttien sotilasmarssin kenraali. (äänenä: Jim Cummings)
* **Junior**: Kenraali Hathin poika ja Mowglin ystävä.

## Ääninäyttelijät
Ateismin kritiikki

__NOTOC__**Ateismin kritiikkiä** on esiintynyt kautta uskontojen historian. Jumalauskon kannattajat eli teistit voivat sanoa, että jumalan olemassaolo on tarpeellinen selitysperuste kaikkeudelle ja sen ilmiöille tai että jumalan olemassaolo on todistettu. Ateismia on vastustettu myös esittämällä, että jumalan olemassaolo on välttämätön oletus esimerkiksi moraalin olemassaolon kannalta.

## Vastauksia arvosteluun

Ateistifilosofi Julian Baggini on sanonut, että vaikka ei voida esittää loogista todistusta, jonka mukaan ateistit toimisivat moraalisesti, vastaavaa todistusta ei pystytä esittämään uskovaisistakaan. Bagginin mukaan ihmiset arvostavat erilaisia asioita, ottavat huomioon erilaisten tekojen seurauksia ja voivat pyrkiä olemaan johdonmukaisia.

## Katso myös

* Apologetiikka
* Ateismi 3.0
* Jumalan olemassaolo
* Teismi
* Uskonnollinen humanismi
* Uskonto ja moraali
* Uskontokritiikki

## Lähteet

## Kirjallisuutta
* 
* 
* 
* 
* 
* 
* 
* 
* 
* 

## Aiheesta muualla
* Jyrki Alenius: Pehmoateistit käyvät tv-evankelistojen kimppuun. Helsingin Sanomat 23.5.2010.
* Marko Hamilo: Uskonto ei lähde ihmisestä – Tiede on ryhtynyt kyseenalaistamaan tieteellisen ateismin periaatteita. Suomen kuvalehti.
Smetlivyi (1937)

**Smetlivyi** (, tunnuskirjaimet SV (Itämeren laivasto) ja SM (Pohjoinen laivasto)) oli Neuvostoliiton laivaston Gnevnyi-luokan hävittäjä (Projekti 7). Alus oli Itämeren laivastossa sekä talvi- että jatkosodassa.

## Valmistus

Alus tilattiin Pietarista Itämeren telakalta, missä köli laskettiin 17. syyskuuta 1936 telakkanumerolla 294. Alus laskettiin vesille 16. heinäkuuta 1937 ja valmistui 13. elokuuta 1939. Se otettiin palvelukseen 6. marraskuuta 1938.

## Palvelus
Alus liitettiin palvelukseen otettaessa Itämeren laivastoon. Alus osallistui talvisodan meritaisteluihin suomalaisia pattereita vastaan. Se vaurioitui sodan alussa 1. joulukuuta 1939 Russarön linnakkeen ampuman kranaatin osuttua.

Kesäkuun lopulla 1941 Saksan hyökkäyksen alettua alus osallistui Kuurinkurkun, Riianlahden suun ja Lavansaaren edustan miinoittamiseen muiden Itämeren laivaston hävittäjien kanssa. Osasto yritti myöhemmin tuloksetta estää Saksan armeijan huoltokuljetukset Riikaan. Se tuki 24.-28. elokuuta maajoukkojen taistelua tulittamalla Tallinnaa lähestyviä saksalaisia joukkoja. Alus osallistui Tallinnan evakuointiin 28.–30. elokuuta, jonka jälkeen se tuki Pietarin puolustusta tykkitulella syyskuusta lokakuuhun.

Alus liitettiin 3. marraskuuta 1941 Hangon evakuointiosastoon, jolloin siihen nousi Hangosta 560 sotilasta.  Seuraavana päivänä se osui Hangon edustalla miinaan, mutta kykeni jatkamaan matkaansa omin voimin. Se osui toiseen miinaan, joka räjäytti etummaisen ammusvaraston katkaisten keulan. Ajelehtiva alus osui kolmanteen miinaan, joka pirstoi rungon. Ainoastaan 80 miehistönjäsentä ja 274 evakuoitavaa pelastui muihin evakuointialuksiin.

## Lähteet
*
*
*

### Viitteet
David Reale

**David Reale** (s. 19. joulukuuta 1984) on kanadalainen näyttelijä ja televisiojuontaja.

## Ura
Hän teki ensi esiintymisensä televisiossa 14-vuotiaana elokuvassa *Goya: Awakened in a Dream*. Vuotta myöhemmin hän esiintyi pääosassa lyhytelokuvassa *Ernest*, joka palkittiin Kanadan parhaana lyhytelokuvana vuonna 2000. Kenties tunnetuksi Reale tuli dubattuaan Kai Hiwataria *[[Beyblade]]ssa* vuosien 2002–2005 aikana. Samaan aikaan hän esiintyi  elokuvissa ja televisiosarjoissa, kuten *[[Mean Girls]]* ja *[[Älä kerro äidille]]*. Parhaiten hänet kuitenkin tunnetaan juontajana televisiosarjasta *[[The X]]*.

## Filmografia

## Lähteet

## Aiheesta muualla
* 
* TV.com 
* Anime News Network
Rama

**Rama** (devanagari: राम, IAST: *Rāma*) on hindulaisuudessa Vishnun seitsemäs inkarnaatio ja yksi jumalan tärkeimmistä ilmentymistä. Hän on yksi hindumytologian suosituimmista hahmoista. Eeppinen runoelma Ramayana kertoo tämän muinaisen kuninkaan elämästä ja teoista. Hänet kuvataan aina jousen ja nuolen kanssa. Sita on Raman puoliso ja apinankasvoinen jumala Hanuman hänen kumppaninsa monissa seikkailuissa.

Rama on Kausalyan ja Dasarathan poika, joten hän on myös Brahman ja Dharman ruumiillistuma. Raman elämä edustaa täydellistä tottelevaisuutta, vaikeuksista ja testeistä huolimatta. Hänet kruunataan Ayodhyan kuninkaaksi, ja maailman hallitsijaksi. Hallitsijana hän on 11 000 vuoden ajanjakson, kauden joka tunnetaan onnellisuudesta, rauhasta, varallisuudesta ja oikeudenmukaisuudesta.

Rama tunnetaan rohkeudestaan vaimonsa Sitan etsinnässä, sekä vaimon pelastamiseksi käydyssä sodassa. Raman nuoremmat veljet ovat Lakshmana, Shatrughna ja Bharata. Rama tunnetaan myös laupeudesta ja omistautumisesta uskonnollisille arvoille ja velvollisuuksille.

Ramaa juhlitaan hänen syntymäpäivänään, jolloin myös hän ja Sita menivät naimisiin (Rama Navami). Tällöin kodeissa pidetään häät Raman ja Sitan patsaille.

## Lähteet

## Aiheesta muualla

*Ramayana  
*Ramayan of Valmiki
Moisio (Salo)

**Moisio** on Salon kaupunginosa, joka rajoittuu Salonjokeen, Inkerinkatuun, Uskelankatuun, Salonkatuun ja seututiehen 110.

Moision etelä- ja itälaidat ovat kerrostaloasutusta. Kaupunginosan keskiosissa on omakotitaloja, joista vanhimmat ovat 1920-luvulta. Moision pohjoisosa on koulukeskuksen aluetta.

## Historia
Historiallinen Moision kylä on sijainnut Salonjoen Moisionkosken varrella. Keskiajalla kylä muodostui kahden kantatilan, Pohjantalon ja Meritalon, ympärille. Salon kauppala perustettiin Moision eteläpuolelle 1887 ja 1900-luvun alussa Moisioon alkoi syntyä esikauppala-alue, joka liitettiin Uskelasta Saloon vuonna 1932.

Moisioon sijoitettiin kauppalan kaatopaikka, mutta alue myöhemmin kaavoitettiin ja muutettiin kasvavan kauppalan kaupunginosaksi.

## Palvelut

Alueella sijaitsevat Moision koulu ja Uskelan koulun Anjalankadun yksikkö, sekä Meritalon museo.

## Lähteet
Enola

**Enola** on Salon kaupunginosa, joka rajoittuu Helsingintiehen, Salonkatuun ja seututiehen 110.

## Historiaa
Alueella toimi 1900-luvun alussa V. Hildessonin omistama virvoitusjuomatehdas.

## Lähteet
Formula 1 -kausi 1992

**Formula 1 -kausi 1992** oli historian 43. F1-kausi. Se alkoi 1.3. Etelä-Afrikasta ja päättyi 8.11. Australiaan. Kuljettajien mestaruuden voitti ylivoimaisesti Nigel Mansell, johtaen MM-sarjaa alusta loppuun asti, ja valmistajien mestaruuden Williams-Renault.
Kausi oli myös ensimmäinen jolloin jokainen talli ajatti kahta autoa. Mansell saavutti kauden aikana 14 paalupaikkaa ja 8 nopeinta kierrosta, jotka olivat tähän astisen F1-historian ennätyksiä.  

## Kausi 1992
Kausi 1992 oli Williamsin ylivoimaista hallintaa. Nigel Mansell voitti yhdeksän kilpailua, ja hän varmisti mestaruutensa kun viisi kilpailua oli vielä ajamatta. Riccardo Patresen tehtävä tallissa oli lähinnä kakkosviulun soittajan rooli, eikä italialainen ajanutkaan vahvaa kautta. Kausi oli vaikea Ayrton Sennalle ja McLarenille. Hondan V12-kone ei ollut enää sarjan vahvin, ja ongelmia tuotti kun he aloittivat kauden päivitetyllä versiolla kauden 1991 autosta.

Benettonin Michael Schumacher voitti uransa ensimmäisen GP:n Belgiassa.

Ferrarin kausi oli jälleen vaikea. Auto ei ollut kovinkaan luotettava, minkä vuoksi Jean Alesi ja Ivan Capelli eivät saavuttaneet suurta menestystä. Alesi väläytteli osaamistaan muutamaan otteeseen, mutta Capelli ei vakuuttanut ja hänet korvasi kauden kahdessa viimeisessä osakilpailussa Nicola Larini. 

Debyytin kuninkuusluokkaan kauden aikana tekivät: Paul Belmondo, Damon Hill, Emanuele Naspetti, Andrea Chiesa, Ukyo Katayama ja Christian Fittipaldi. Giovanna Amati ja Perry McCarthy eivät selvittäneet tietään karsinnoista yhteenkään kilpailuun.

## Tallit ja kuljettajat

### Kilpailut

## Pisteet
### Kuljettajat

### Valmistajat
Zonguldak

**Zonguldak** on kaupunki ja satama Turkissa Zonguldakin maakunnassa Mustanmeren rannikolla. Kaupunki on kasvanut hiilikaivosten yhteyteen 1800-luvulta alkaen. Sen asukasluku oli vuonna 2020 121&nbsp;157.

## Maantiede

Zonguldak sijaitsee Turkin Mustanmeren rannikolla ja se on samannimisen maakunnan keskus.

## Historia

Zonguldak on perustettu vasta 1800-luvun puolivälin paikkeilla. Kaupungin tarina liittyy sen hiilikaivoksiin. Osmanien valtakunnan laivasto oli siirtymässä höyrylaivojen käyttöön ja hiiltä tarvittiin polttoaineeksi. Kaivostoiminta alkoi vuonna 1848 ja sitä harjoitti aluksi uskonnollinen järjestö, jonka tuotot menivät Mekkaan ja Medinaan. Lopulta toiminta siirrettiin kuitenkin brittiläisille ja sittemmin ranskalaisille alihankkijoille. Koulutettua työvoimaa tuotiin ulkomailta.

Zonguldakin satama rakennettiin vuoden 1896 jälkeen. Satamalta rakennettiin myös rautatieyhteydet alueen eri kaivoksille. Turkin valtio osti kaivokset vuonna 1937 ja ne kansallistettiin kokonaan vuonna 1940 sodan varalta. Kaivostyöläisten toimintaan liittyi ajoittain levottomuuksia. Ensimmäiset koettiin vuonna 1908 työläisten vastustaessa työpaikkojen katoamista mekanisation ja ulkomaalaisten työntekijöiden takia. Sittemmin hyödynnettiin pakkotyöläisiä ja työvelvoitteisia. 1960-luvulla alkoi organisoidumpi työväenliitto-liike, jotka järjestivät ensimmäisen suuremman lakon vuonna 1965. Sittemmin kaivoksia ja niiden työläisiä ovat koetelleet taloudelliset vaikeudet ja yksityistäminen.

## Väestö
Turkin tilastokeskuksen mukaan Zonguldakin keskuspiirikunnan väkiluku oli vuonna 2020 121&nbsp;157. Vuonna 1997 vastaava lukema oli 107&nbsp;176.

## Lähteet
Ivan Bella

**Ivan Bella** (s. 25. toukokuuta 1964 Brezno, nykyisen Slovakian alueella Tšekkoslovakiassa) on lentäjä ja Slovakian ensimmäinen avaruuslentäjä. 
 
Ivan Bella opiskeli Košicen sotilasakatemiassa 1983–1987. Hän toimi sotilaslentäjänä Malackyssä sijaitsevassa lentotukikohdassa. Hänet valittiin kosmonauttikoulutukseen 23. maaliskuuta 1998. Hän lensi avaruuteen 20. helmikuuta 1999 Sojuz TM-29-avaruusaluksella ja palasi maahan 28. helmikuuta 1999 Sojuz TM-28-lennolla. Lento kesti noin kahdeksan vuorokautta.

Bella toimi 2000-luvun alussa sotilasasiamiehenä Moskovassa. Hän oli tuolloin everstiluutnantti. 

Ivan Bella on naimisissa ja perheessä on kaksi lasta.

## Aiheesta muualla
*Biografie von Ivan Bella bei spacefacts.de
*Biografie von Ivan Bella bei space.kursknet.ru
Vincent Margera

**Vincent ”Don Vito” Margera** (3. heinäkuuta 1956 Concordville, Pennsylvania, Yhdysvallat – 15. marraskuuta 2015) oli rullalautailija Bam Margeran setä. Hän esiintyi televisiosarjoissa *[[Viva la Bam]]* ja *[[Jackass]]*, joissa erityisesti hänen ylipainonsa ja kiivautensa olivat usein muiden pilkan kohteena. Don Vitolla oli selässään kuoppa, jonka hän oli saanut lapsena baseballpallosta. Siihen oli tatuoitu suomalaisen HIM-yhtyeen logo. 

31. lokakuuta 2007 Margera todettiin oikeudessa syylliseksi kahteen lapsen seksuaaliseen ahdistelutapaukseen. Teot tapahtuivat 2006 denveriläisessä ostoskeskuksessa, jossa hän oli jakamassa nimikirjoituksia. Margeran uhrit olivat 12–13-vuotiaita tyttöjä. Margera joutui oikeuden eteen uudelleen 20. joulukuuta 2007, jolloin käsiteltiin häntä vastaan nostetut kaksitoista syytettä ehdollisen tuomion rikkomisesta. Margera tuomittiin kymmeneksi vuodeksi ehdolliseen vankeuteen. Lisäksi häneltä kiellettiin kymmenen vuoden ajaksi Don Vito -roolihahmon esittäminen ja hänet määrättiin vieroitushoitoon sekä lisättäväksi julkiseen seksuaalirikollisten listaan.

Margera kuoli munuais- ja maksavaurioon 15. marraskuuta 2015.

## Lähteet
Petra Gargano

**Petra Maria Gargano** (o.s. **Mauria**, s. 11. heinäkuuta 1985 Helsinki) on suomalainen laulaja. Hän tuli tunnetuksi vuosina 1998–2007 toiminnassa olleen Tiktak-yhtyeen solistina. Vuodesta 2009 alkaen hän on tehnyt soolouraa, julkaissut yhden kokoelman ja neljä albumia.

## Ura

Petra Mauria oli 13-vuotias, kun hän solmi Tiktakin kanssa ensimmäisen levytyssopimuksensa. Vuonna 2004 hänet valittiin Stara-verkkosivuston kisassa Miss Popiksi. Kuuden albumin, yhden kokoelman ja yhden minialbumin päätteeksi yhtye lopetti toimintansa vuonna 2007. Kymmenen vuoden tauon jälkeen Tiktak esiintyi neljällä musiikkifestivaalilla kesällä 2018.

### Sooloura

Garganon ensimmäinen soolosingle ”Kuka mä oon” julkaistiin helmikuussa 2009 ja sitä seurasi esikoisalbumi *[[Rakas kaupunki]]* toukokuussa 2009. Albumi ei Tiktakin suosiosta huolimatta menestynyt ja se oli Suomen virallisella albumilistallakin vain kahden viikon ajan.

Vuonna 2012 Gargano kilpaili Uuden Musiikin Kilpailussa kappaleellaan ”Janis Joplin” päästen 40 finalistin joukkoon

Toinen sooloalbumi *[[Kaksi pintaa]]* julkaistiin 25.&nbsp;tammikuuta 2013. Albumia edelsivät singlet ”Nimeksi Anneli” sekä ”Missä mun mies on”. Toisen sooloalbumin menestys jäi vielä ensimmäistä albumia heikommaksi ja se sijoittui albumilistalle vai yhdeksi viikoksi sijalle 35.

Huhtikuussa 2016 julkaistun kolmannen sooloalbumin *[[Aikuisten satuja]]* ensimmäinen single ”Ketun silmät” julkaistiin marraskuussa 2015 ja toinen ”Kiitos kaikesta” tammikuussa 2016. Lokakuussa 2017 Gargano julkaisi uuden singlen ”Mä vedän näin”.

Gargano oli yksi Vain elämää -ohjelman 6.&nbsp;tuotantokauden artisteista keväällä 2017. Hän oli myös yksi Tähdet, tähdet -ohjelman 5.&nbsp;tuotantokauden artisteista keväällä 2019 ja samana keväänä osallistui Selviytyjät Suomi -ohjelmaan, joka kuvattiin Filippiineillä.
 
Pitkin vuotta 2019 Gargano julkaisi kolme singleä tulevalta albumiltaan: ”Taivas on päällä maan” 26.&nbsp;huhtikuuta, ”Puolielämää” 13. syyskuuta ja ”Siihenkään ei kuole” 29.&nbsp;marraskuuta. Neljäs sooloalbumi *[[Miljoona syytä]]* julkaistiin 31.&nbsp;tammikuuta 2020.

Vuonna 2026 Garganolta ilmestyy uusi single omakustanteena. Lisäksi hän on mukana Petolliset-tv-ohjelmassa. Hänestä ilmestyi keväällä 2026 Tammen kustantama elämäkertakirja *Petra Gargano Comeback*. EAN: 9789520468835.

## Yksityiselämä
Vuonna 2004 Gargano kirjoitti ylioppilaaksi Sibelius-lukiosta. Myöhemmin hän on opiskellut kemiaa Helsingin yliopistossa. Hän valmistui filosofian maisteriksi keväällä 2017 ja personal traineriksi vuonna 2020.

Gargano meni naimisiin syksyllä 2010 rock-rumpali Mauro Garganon kanssa. Pariskunnalla on loppuvuodesta 2013 syntynyt poika ja vuoden 2020 joulukuussa syntynyt tytär.

## Diskografia

* 
* 
* 
* 
* 

## Lähteet

## Aiheesta muualla
* 
*
Fear of the Dark Tour

**Fear of the Dark Tour** oli brittiläisen heavy metal -yhtyeen Iron Maidenin konserttikiertue, jolla promotoitiin yhtyeen vuonna 1992 julkaistua *[[Fear of the Dark]]* -studioalbumia.

Kiertueelta julkaistiin myös livealbumi ja konserttivideo *[[Live at Donington]]*, joka nauhoitettiin Monsters of Rock -festivaalitapahtumassa jossa yhtye oli pääesiintyjänä.

## Lämmittelyesiintyjät
*The Almighty
*Skid Row
*Thunder
*Slayer
*Dream Theater
*Corrosion of Conformity
*W.A.S.P.
*Helloween
*Testament
*The Nod
*Pantera
*Warrant

## Kiertueen yleinen settilista
* Be Quick or be Dead (albumilta *[[Fear of the Dark (albumi)|Fear of the Dark]]*)
* The Number of the Beast (albumilta *[[The Number of the Beast]]*)
* Wrathchild (albumilta *[[Killers]]*)
* From Here to Eternity (albumilta *[[Fear of the Dark (albumi)|Fear of the Dark]]*)
* Can I Play With Madness (albumilta *[[Seventh Son of a Seventh Son]]*)
* Wasting Love (albumilta *[[Fear of the Dark (albumi)|Fear of the Dark]]*)
* Tailgunner (albumilta *[[No Prayer for the Dying]]*)
* The Evil That Men Do (albumilta *[[Seventh Son of a Seventh Son]]*)
* Afraid to Shoot Strangers (albumilta *[[Fear of the Dark (albumi)|Fear of the Dark]]*)
* Fear of the Dark (albumilta Fear of the Dark)
* Bring Your Daughter...to the Slaughter (albumilta *[[No Prayer for the Dying]]*)
* The Clairvoyant (albumilta *[[Seventh Son of a Seventh Son]]*)
* Heaven Can Wait (albumilta *[[Somewhere in Time]]*)
* Run to the Hills (albumilta *[[The Number of the Beast]]*)
* 2 Minutes to Midnight (albumilta *[[Powerslave]]*)
* Iron Maiden (albumilta *[[Iron Maiden (albumi)|Iron Maiden]]*)
* Hallowed Be Thy Name (albumilta *[[The Number of the Beast]]*)
* The Trooper (albumilta *[[Piece of Mind]]*)
* Sanctuary (albumilta *[[Iron Maiden (albumi)|Iron Maiden]]*)
* Running Free (albumilta *[[Iron Maiden (albumi)|Iron Maiden]]*)

## Kappaleet, joita soitettiin vain yksittäisillä keikoilla
* Killers (albumilta Killers)
* Die With Your Boots On(albumilta Piece of Mind)

## Lähteet
Marshall McLuhan

**Herbert Marshall McLuhan** CC () oli kanadalainen kulttuurifilosofi.

Marshall McLuhanin vanhemmat olivat skotlantilais-irlantilaista syntyperää. McLuhan kävi koulunsa Winnipegissä, mihin perhe muutti, ja jatkoi edelleen opintojaan Manitoban yliopistossa. Alun perin McLuhanin oli tarkoitus valmistua insinööriksi, mutta hän vaihtoi alaa ja alkoi opiskella englanninkielistä kirjallisuutta. McLuhanin suosikkikirjailijoita olivat T. S. Eliot ja James Joyce. McLuhan väitteli tohtoriksi Cambridgen yliopistosta vuonna 1942. Kanadaan palattuaan hän työskenteli ensin Windsorin ja sitten Toronton yliopistossa, josta sai vakituisen viran vuonna 1952. Vuodesta 1968 alkaen hän johti kulttuurin ja teknologian keskusta. Hänellä oli vuoden (1967–1968) ajan oppituoli myös Fordhamin yliopistossa New Yorkissa.

McLuhanin ensimmäisen teos *The Mechanical Bride: Folklore of Industrial Man* (”Mekaaninen morsian: teollisen ihmisen kansanperinne”) ilmestyi vuonna 1951 ja vuonna 1962 julkaistiin teos *The Gutenberg Galaxy: the Making of Typographic Man*. McLuhanin pääteoksena pidetään vuonna 1964 ilmestynyttä kirjaa *Understanding Media: the Extensions of Man*, jonka Antero Tiusanen suomensi nimelle *Ihmisen uudet ulottuvuudet*. Suomennos ilmestyi vuonna 1968 ja sen esipuheen laati Anto Leikola.

McLuhanilta on peräisin kuuluisa sanonta: ”väline on viesti” (). Hän tarkoitti sillä, että medioiden sisällöt eivät ole kovinkaan merkittäviä verrattuna itse välineen vaikutuksiin. Sittemmin hän kirjoitti kirjan *Medium is the Massage* (viestin on ”hierontaa”).  

Toisin kuin Neil Postman, joka väitti television tuhoavan järkiperäisen keskustelun yhteiskunnassa, McLuhan näki television vaikuttavan myönteisesti kulttuuriin (Postman: *[[Huvitamme itsemme hengiltä]]*, 1985).

## Lähteet
* 
* 

### Viitteet

## Aiheesta muualla
* 
* 
* 
* 
* 
*Global Research Network: Who was Marshall McLuhan? 
*Marshall McLuhan Center. 
*
Franz Viehböck

**Franz Artur Viehböck** (s. 24. elokuuta 1960 Wien) on itävaltalainen elektroniikkainsinööri ja Itävallan ensimmäinen avaruuslentäjä.

Viehböck valittiin Clemens Lothallerien kanssa neuvostoliittolais-itävaltalaiselle *[[Sojuz TM-13|Austromir 91]]* -lennolle. He saivat Tähtikaupungissa kaksivuotisen koulutuksen kosmonautiksi. Viehböck lensi avaruuteen 2. lokakuuta 1991 yhdessä venäläisen Aleksandr Volkovin ja kazakstanilaisen Toktar Aubakirovin kanssa Sojuz TM-13 -avaruusaluksella Baikonurin kosmodromilta. Hän teki 15 koetta Mir-avaruusasemalla yhdessä Anatoli Arzebarskin ja Sergei Krikaljovin kanssa.
Lento kesti noin kahdeksan vuorokautta ja Viehböck laskeutui 10. lokakuuta 1991. 

Lennon jälkeen Viehböck kulutti kaksi vuotta lennosta kertomiseen. Sen jälkeen hän toimi Rockwell International -yhtiön palveluksessa Yhdysvalloissa. Hän nousi kansainvälisen liiketoiminnan johtajaksi Wieniin Rockwellillä, kun Boeing oli ostanut yhtiön ja Itävalta oli tilaamassa F/A-18-hävittäjiä.  Sen jälkeen hänestä tuli teknologiajohtaja Niederösterreichin maakuntaan. Vuodesta 2004 hän on toiminut Berndorfer AG -yhtiön johdossa. Hän on naimisissa, perheessä on yksi tytär ja kaksi poikaa.

## Lähteet

## Aiheesta muualla
* Persönliche Homepage
* Projekt AUSTROMIR 91 Seite
* spacefacts.de
* Franz Viehböck, Clemens Lothaller: *Austromir '91. Der österreichische Schritt ins Raumzeitalter.* Edition Tau, Bad Sauerbrunn 1991,
Antonio Inutile

**Antonio Inutile** (s. 12. toukokuuta 1985 Järvenpää) on suomalainen jalkapalloilija, joka edustaa Kakkosessa pelaavaa FC Honkaa. Hän on pelipaikaltaan hyökkääjä tai hyökkäävä keskikenttäpelaaja. Inutile on suomalaissyntyinen, mutta hänellä on italialaisia sukujuuria isänsä puolelta.

Inutile aloitti pelaamaan jalkapalloa 10-vuotiaana Järvenpään Palloseurassa. Hän siirtyi 14-vuotiaana Helsingin Jalkapalloklubiin junioreihin, joita edusti puolitoista kautta. Kesken kauden 2001 hän vaihtoi FC Jokerien organisaatioon ja edusti kolmen kuukauden ajan seuran Ykkösessä pelannutta reservijoukkuetta FC Jokruja. Vuodeksi 2002 Inutile palasi JäPS:iin, tehden debyyttinsä miesten tasolla Kolmosessa. Hän pelasi Järvenpäässä vain puoli kautta, siirryttyään kesällä Turun Palloseuran A-junioreihin. Kaudeksi 2003 Inutile palasi Jokereihin, jossa pelasi puoli vuotta ennen siirtymistään Italian kuudennella sarjatasolla pelanneeseen AS Pescina Valle del Giovincoon.

Sarjakauden päätyttyä Italiassa Inutile palasi takaisin Suomeen viimeistelemään opintonsa. Vuoden 2005 alussa hän liittyi HJK:n Kakkosessa pelanneen reservijoukkueen Klubi 04:n riveihin. Joukkue nousi kauden päätteeksi Ykköseen Inutilen onnistuen maalinteossa kahdeksan kertaa 18 ottelussa. Seuraavana kautena hän teki sarjatasoa ylempänä 19 ottelussa peräti 17 maalia, nousten hyvien otteidensa myötä tekemään liigadebyyttinsä HJK:n edustusjoukkueessa. Kaudeksi 2007 Inutile solmi sopimuksen Veikkausliiga-seura FC KooTeePeen kanssa. Yhden Kotkassa vietetyn vuoden jälkeen hän siirtyi Vaasan Palloseuraan, jota Inutile edusti neljän kauden ajan tehden 19 maalia 92 liigaottelussa.

Talvella 2012 Inutile siirtyi Unkarin pääsarjajoukkue Lombard-Pápa TFC:iin. Hän pääsi kentälle yhdeksän kertaa sarjaotteluissa jääden maaleitta. Inutile palasi Suomeen ja teki syyskuussa loppukauden mittaisen sopimuksen Ykkösessä pelanneen PK-35 Vantaan kanssa. Maaliskuussa 2013 hän solmi yhden vuoden jatkosopimuksen joukkueen kanssa. Kaudeksi 2014 Inutile siirtyi Ykköseen nousseeseen HIFK:iin, tehden kahdeksan maalia 21 ottelussa joukkueen noustessa Veikkausliigaan. Alkuvuodesta 2015 Inutile teki sopimuksen Kakkosen sarjapaikalta uudestaan aloittavan FC Hongan kanssa.

Inutile on edustanut Suomen alle 17-vuotiaiden jalkapallomaajoukkuetta kolmesti vuonna 2001.

## Lähteet
* 
*
Formula 1 -kausi 1991

**Formula 1 -kausi 1991** oli historian 42. Formula 1-kausi. Se alkoi 10.3. Yhdysvalloista ja päättyi 3.11. Australiaan. Kuljettajien mestaruuden voitti Ayrton Senna ja valmistajien McLaren-Honda. Kausi 1991 oli muun muassa Mika Häkkisen ja Michael Schumacherin ensimmäinen.

## Sääntömuutoksia
* Pisteet jakautuivat kaudesta 1991 eteenpäin näin:
** Kuudelle parhaalle:10-6-4-3-2-1
** Kaikki kilpailut laskettiin mukaan pisteisiin.

## Tallit ja kuljettajat
Seuraavat tallit ja kuljettajat kilpailivat Formula 1 -luokan maailmanmestaruudesta kaudella 1991

## Kauden yhteenveto
### Kilpailut

### Valmistajien lopullinen järjestys

### Kuljettajien lopullinen järjestys

* Australian GP:n pisteet puolitettiin, koska kilpailu jouduttiin keskeyttämään rankkasateen takia 14. kierroksella.
Stabiilisuuden saari

**Stabiilisuuden saari** eli **vakaussaareke** () on ydinfysiikan termi, joka kuvaa mahdollisia alkuaineita, joilla on tietty määrä protoneja ja neutroneja. Protonien ja neutronien lukumääriä kutsutaan "maagisiksi luvuiksi" (). Tämä mahdollistaa tiettyjen transuraanien isotooppien olevan vakaampia, eivätkä ne hajoa niin nopeasti.

Idean "saaresta" keksi yhdysvaltalainen ydinkemisti Glenn Theodore Seaborg. Hypoteesin mukaan atomin ydin, nuklidi, koostuu kuorista samalla tavalla kuin elektroniverho koostuu elektronikuorista. Molemmissa tapauksissa kuoret ovat energiatasoja, jotka ovat verrattain lähellä toisiaan. Kahden erillisen energiatason välillä on Seaborgin hypoteesin mukaan suhteellisen suuri aukko. Kun neutronit ja protonit täyttävät tietyn kuoren atomin ytimessä, nukleonien sidosenergia saavuttaa miniminsä, ja ydin on stabiilimpi, eikä hajoa niin nopeasti kuin isotoopit, joilla näitä kuoria ei ole täytetty.

Tietylle kuorelle mahtuu vain tietty määrä protoneja ja neutroneja. Lukumäärää tietylle kuorelle mahtuvista nukleoneista sanotaan "maagisiksi luvuiksi". Yksi mahdollinen maaginen luku neutroneille on 184, ja sitä vastaavia protonin maagisia lukuja ovat 114, 120 ja 126, mikä tarkoittaisi sitä, että kaikkein kestävimmät isotoopit olisivat flerovium-298, unbinilium-304 ja unbiheksium-310.

## Luettelo alkuaineiden isotooppien puoliintumisajoista

Saarella esiintyvien alkuaineiden puoliintumisajasta ei ole päästy tiedeyhteisössä yksimielisyyteen. Osa fyysikoista ajattelee, että alkuaineet puoliintuvat muutamassa minuutissa. Toiset taas ajattelevat, että ne voisivat kestää jopa päiviä. Laskelmien mukaan alkuaineiden puoliintumisaika voisi olla hyvin pitkä, jopa miljardi vuotta. Mikäli alkuaineilla on hyvin pitkä puoliintumisaika, niillä voisi olla hyvin erikoisia käyttötarkoituksia muun muassa ydinfysiikassa. Kuitenkin muutamilla isotoopeilla on vain muutama neutroni liian vähän, jotta ne voisivat pysyä vakaina.

## Epästabiilisuuden meri
**Epästabiilisuuden meri** () on ydinfysiikan nimitys, joka kuvaa alkuaineiden joukkoa, jossa alkuaineet ovat hyvin epävakaita ja niiden puoliintumisaika on alle mikrosekunti tai jopa alle nanosekunnin. 

## Aiheesta muualla
* http://www.rzuser.uni-heidelberg.de/~q61/el118.html
* First postcard from the island of nuclear stability *CERN* Viitattu 10.12.2018
* Second postcard from the island of stability *CERN* Viitattu 10.12.2018
No Prayer on the Road

**No Prayer on the Road** oli brittiläisen heavy metal -yhtyeen Iron Maidenin konserttikiertue, jolla promotoitiin yhtyeen vuonna 1990 julkaistua *[[No Prayer for the Dying]]* -studioalbumia. Kiertue oli myös yhtyeen uuden kitaristin, Janick Gersin, ensimmäinen Iron Maidenin kanssa. 

*No Prayer on the Road* avattiin 19. lokakuuta 1990 julkisuudelta salassa pidetyllä esiintymisellä Englannissa, Milton Keynesin kaupungissa sijaitsevassa Woughton Centressä, ja kyseinen esiintyminen oli Gersin ensimmäinen julkinen konsertti Iron Maidenin kitaristina. Gers korvasi yhtyeen jättäneen kitaristin Adrian Smithin, joka tosin palasi yhtyeeseen vuonna 1999, minkä jälkeen Iron Maiden on soittanut kolmen kitaristin eli Gersin, Smithin ja Dave Murrayn voimin. 
Kiertue koostui kaikkiaan 106 esiintymisestä. Suomeen kiertue poikkesi 12. marraskuuta 1990, jolloin yhtye esiintyi Helsingin jäähallissa lämmittelijänään thrash metal -yhtye Anthrax.

## Lämmittelijöinä esiintyneet yhtyeet
*Wolfsbane
*Anthrax
*King’s X

## Settilista
*Intro: Theme from 633 Squadron
*Tailgunner (albumilta *[[No Prayer for the Dying]]*)
*Public Enema Number One (albumilta *[[No Prayer for the Dying]]*)
*Wrathchild (albumilta *[[Killers]]*)
*Die With Your Boots On (albumilta *[[Piece of Mind]]*)
*Hallowed Be Thy Name (albumilta *[[The Number of the Beast]]*)
*22 Acacia Avenue (albumilta *[[The Number of the Beast]]*)
*Holy Smoke (albumilta *[[No Prayer for the Dying]]*)
*The Assassin (albumilta *[[No Prayer for the Dying]]*)
*No Prayer for the Dying (albumilta *[[No Prayer for the Dying]]*)
*Hooks in You (albumilta *[[No Prayer for the Dying]]*)
*The Clairvoyant (albumilta *[[Seventh Son of a Seventh Son]]*)
*2 Minutes to Midnight (albumilta *[[Powerslave]]*)
*The Trooper (albumilta *[[Piece of Mind]]*)
*Heaven Can Wait (albumilta *[[Somewhere in Time]]*)
*Iron Maiden (albumilta *[[Iron Maiden (albumi)|Iron Maiden]]*)
*The Number of the Beast (albumilta *[[The Number of the Beast]]*)
*Bring Your Daughter...to the Slaughter (albumilta *[[No Prayer for the Dying]]*)
*Run to the Hills (albumilta *[[The Number of the Beast]]*)
*Sanctuary (albumilta *Iron Maiden*)
*The Prisoner (albumilta *[[The Number of the Beast]]*)*
*The Evil That Men Do (albumilta *[[Seventh Son of a Seventh Son]]*)*

Tähdellä (*) merkittyjä kappaleita ei soitettu säännöllisesti kiertueen jokaisessa konsertissa, vaan ne olivat konserttien settilistoissa satunnaisesti.

## Lähteet
Paul Henderson

**Paul Henderson** (s. 28. tammikuuta 1943, Lucknow, Ontario, Kanada) on entinen jääkiekkoilija. Laitahyökkääjä Henderson pelasi 13 kautta National Hockey Leaguessa seuroinaan Detroit Red Wings, Toronto Maple Leafs ja Atlanta Flames. Hänet muistetaan parhaiten Kanadan Neuvostoliittoa vastaan vuonna 1972 pelaaman Summit Series -sarjan voittomaalin tekijänä.

Liigaa vaihdettuaan Henderson pelasi vielä vuoden 1974 Summit Series -tapahtumassa Neuvostoliittoa vastaan; tällöin jalkeilla eivät kuitenkaan olleet Kanadan kaikki parhaat pelaajat, vaan ainoastaan WHA:ta edustaneet kiekkoilijat. Henderson oli siirtynyt samana vuonna pelaamaan WHA:han, Toronto Toros -seuraan. Seuran muutettua Birminghamiin, USA:n Alabamaan hän jatkoi sen uudessa Birmingham Bulls -joukkueessa kunnes se siirtyi CHL-liigaan vuonna 1979.

Henderson palasi NHL:ään vielä loppukaudeksi 1980, Atlanta Flamesin vahvuuteen. Seuraavalla kaudella hän vielä jatkoi CHL:n Birmingham Bullsissa kunnes lopetti vuonna 1981.

Se, että Hendersonia ei ole koskaan valittu Hockey Hall of Fameen, on synnyttänyt ristivetoa &ndash; on ilmeistä, että pohjoisamerikkalaisessa kiekkoilussa voittomaalin tekoa vuoden 1972 Summit Seriesissä ei sinänsä pidetä riittävänä meriittinä lajin kunniagalleriaan pääsemiseksi.

NHL:ssä Henderson teki yhteensä 236 maalia ja 477 tehopistettä kaikkiaan 707 ottelussa.

## Saavutuksia
* Pelasi NHL:n All Stars -ottelussa vuosina 1972 ja 1973
Tommaso Caccini

**Tommaso Caccini** (1574–1648) oli italialainen kirkkoisä.

Caccini syntyi Firenzessä ja valitsi uskonnollisen elämän ennen viidettätoista elinvuottaan. Hän valitsi Dominikaanisen vaihtoehdon ja liittyi San Marcon luostariin. Pian hän ositti saarnaajan taitonsa.

Caccini oli Galileo Galilein vihamies. Hän oli muun muassa Galilein vuoden 1633 inkvisitio-oikeudenkäynnin taustavaikuttaja.

## Lähteet
Bobby Schottkowski

**Bobby Schottkowski** oli saksalaisen thrash metal -yhtye Sodomin rumpali vuosina 1997–2010. Ennen Sodomia hän on soittanut yhtyeessä Crows.

## Diskografia
### Sodom

* 
* 
* 
* 
* 
*
Vasili Degtjarjov

**Vasili Aleksejevitš Degtjarjov** (, 2. tammikuuta 1880, Tula – 16. tammikuuta 1949, Moskova) oli neuvostoliittolainen asesuunnittelija, joka suunnitteli useita puna-armeijan 1920-luvun lopulta lähtien käyttämiä konepistooli-, konekivääri- ja panssarintorjuntakiväärimalleja. Tunnetuin ja valmistetuin Degtjarjovin suunnittelemista aseista on Degtjarjov DP-27 -pikakivääri.

## Aiheesta muualla
Richard Montgomery

**Richard  Montgomery** (2. joulukuuta 1736 Swords, Irlanti – 31. joulukuuta 1775 Quebec, Kanada) oli amerikanirlantilainen upseeri, joka taisteli Amerikan vallankumouksen aikaan siirtomaiden armeijassa kenraalimajurina.

Montgomery syntyi Irlannissa ja palveli brittiarmeijassa seitsenvuotisen sodan aikaan sekä Kanadassa että Karibialla. Palattuaan takaisin Britanniaan hän kääntyi siirtomaiden itsenäisyyden kannalle ja muutti New Yorkiin vuonna 1772. Hänet valittiin jo kolmen vuoden päästä New Yorkin maakuntaedustajaksi.

Montgomery liittyi prikaatikenraalina Yhdysvaltain vapaussotaan ja johti joukkojaan Kanadaan, missä hän valtasi kaksi linnoitusta ja Montrealin kaupungin. 

Hän kuoli yrittäessään vallata Québecin kaupungin vuoden 1775 viimeisenä päivänä. Britit tunnistivat hänen ruumiinsa ja järjestivät hautajaiset sotilaallisin kunnianosoituksin. Vuonna 1818 hänen ruumiinsa siirrettiin New Yorkiin.
Unbibium

**Unbibium** on väliaikaisnimi alkuaineelle, jonka järjestysluku on 122 ja kemiallinen merkki **Ubb**. Alkuaine on transuraani ja sitä yritettiin ensimmäisen kerran syntetisoida vuonna 1972 neuvostoliittolaisessa JINR-tutkimuskeskuksessa Dubnassa. Sittemmin samaa yritettiin Gesellschaft für Schwerionenforschungissa vuonna 2000. Huhtikuun lopulla vuonna 2008 Jerusalemin heprealaisen yliopiston professori Amnon Marinovin johtama työryhmä väitti löytäneensä alkuainetta luonnosta toriumesiintymän läheisyydestä. Väite sai tiedeyhteisöltä voimakasta kritiikkiä jo sen vuoksi, että aineen syntetisoiminen on äärimmäisen hankalaa ja sen puoliintumisajaksi väitettiin 108 vuotta. Muut raskaat alkuaineet hajoavat sekunnin murto-osassa kevyemmiksi alkuaineiksi. Jos Marinovin havainto on oikea, on unbibium ensimmäinen löydetty raskas alkuaine yli 50 vuoteen.

## Lähteet
Arcetri

**Arcetri** on alue Firenzessä keskustasta etelään olevilla kukkuloilla. Siellä on lukuisia historillisesti merkittäviä rakennuksia kuten Galileo Galilein talo *Villa il Gioiello*,  *San Matteon konvekti* ja *Torre del Gallo*. Siellä on myös observatorio *Osservatorio Astrofisico di Arcetri* ja *San Leonardo in Arcetri*n kirkko.

Galileo Galilei kuoli Arcetrissa 8. tammikuuta 1642.

## Lähteet
Viinitila Falcon Crest

***Viinitila Falcon Crest*** oli yhdysvaltalainen primetime-saippuaooppera, joka kertoi kahdesta rikkaasta viinitilaperheestä: Channingeistä ja Gioberteista. Sarjan tapahtumapaikkana oli pieni Tuscany Valleyn kaupunki läheltä San Franciscoa.

Sarjaa esitettiin CBS:llä. Ensimmäinen jakso nähtiin Yhdysvalloissa 4. joulukuuta 1981 ja viimeinen 17. toukokuuta 1990. Sarjaa tehtiin yhteensä 227 jaksoa. Sarjassa näyttelivät muun muassa Jane Wyman, Lorenzo Lamas, Anne Archer ja Eddie Albert.

## Aiheesta muualla
*
*Viinitila Falcon Crestin faniklubi (englanniksi ja saksaksi)
Ruukin runni

**Ruukin runni** eli **Rasulan louhos** sijaitsee Kuortaneen kunnan Länsirannan kylässä. 1700-luvulla runnista  louhittiin noin 500 tonnia kuparimalmia.

Kivisen metsäautotieltä johtaa viitoitettu noin 1,2 kilometrin polku runnille. Louhos on puhdistettu ja aidattu. Paikalla on esitetaulu. 

## Lähteet
Monacon Grand Prix 1958

**Monacon Grand Prix 1958** oli Formula 1 -sarjan osakilpailu, joka ajettiin 18. toukokuuta 1958 Monacossa. Kilpailun voitti Maurice Trintignant, jolle voitto oli kauden ensimmäinen.

## Tulokset

## Muuta
* Paalupaikka: Tony Brooks - 1:39.8
* Nopein kierros: Mike Hawthorn - 1:40.6

## Lähteet
Hollannin Grand Prix 1958

**Hollannin Grand Prix 1958** oli Formula 1 -sarjan osakilpailu, joka ajettiin 26. toukokuuta 1958 Circuit Park Zandvoort -radalla. Kilpailun voitti Stirling Moss, jolle voitto oli kauden toinen.

## Tulokset

## Muuta
* Paalupaikka: Stuart Lewis-Evans - 1:37.1
* Nopein kierros: Stirling Moss - 1:37.6

## Lähteet
Armfelt (Salo)

**Armfelt** on Salon kaupunginosa aivan ydinkeskustassa. Se rajoittuu Salonjokeen, rantarataan,  seututiehen 110, Turuntiehen ja Helenankatuun.

## Palvelut
Alueella sijaitsevat Salon rautatieasema, linja-autoasema, Salon seudun terveyskeskuksen läntinen terveysasema, Salon kaupunginkirjasto sekä kauppakeskukset Plaza ja Linjuri. 

## Historiaa
Alueella sijaitsi Salon ensimmäinen elokuvateatteri Keskus, jonka nimi muutettiin vuonna 1936 Tähti-kinoksi.

## Lähteet
Marina Gamba

**Marina Gamba** (noin 1570 Venetsia – 1619 Toscana) oli Galileo Galilein kolmen aviottoman lapsen äiti.

Yhdellä lukuisista käynneistään Venetsiassa Galilei tapasi Marina di Andrea Gamba -nimisen nuoren naisen. Marina Gamba muutti Galilein Padovan asuntoon ja synnytti hänelle kolme lasta. Lapset olivat Virginia (s. 1600), myöhemmin sisar Maria Celeste; Livia (s. 1601), myöhemmin sisar Arcangela ja Vincenzio (s. 1606). Kenenkään kolmen kastetodistuksessa ei mainita Galileita isäksi. Virginia on merkitty Marina Venetsialaisen haureuden tuotteeksi, Livian isää ei ole merkitty lainkaan ja Vincenzion isä on merkitty epäselväksi.

Kun Galilei jätti Padovan lopullisesti ottaakseen vastaan paikan Medicien hovissa Firenzessä 1610 hän otti kaksi tytärtään mukaansa mutta jätti Marina Gamban ja neljävuotiaan Vincenzion. Muutama vuosi myöhemmin Vincenziokin muutti Firenzeen. 1613 Marina Gamba nai Giovanni Bartoluzzin. Galilei piti kuitenkin ilmeisesti hyvät yhteydet Marinaan ja Bartoluzziin.

Galilei laittoi tyttärensä luostariin. Hänellä ei olisi ollut varaa tyttäriensä myötäjäisiin.

## Lähteet

## Aiheesta muualla
*
Indianapolis 500 1958

**Indianapolis 500 1958** oli Formula 1 -sarjan osakilpailu, joka ajettiin 30. toukokuuta 1958 Indianapolis Motor Speedway -radalla. Kilpailun voitti Jimmy Bryan.

## Tulokset

## Muuta
*Nopein kierros: Tony Bettenhausen 1'02.370

## Lähteet
Belgian Grand Prix 1958

**Belgian Grand Prix 1958** oli Formula 1 -sarjan osakilpailu, joka ajettiin 15. kesäkuuta 1958 Spa-Francorchamps'n radalla. Kilpailun voitti Tony Brooks, jolle voitto oli kauden ja uran ensimmäinen. Erikoisena piirtenä kilpailussa oli, että Tony Brooksin, Mike Hawthornin ja Stuart Lewis-Evansin auto hajosi ennen maaliin tuloa ja Cliff Allisonin voitto oli lähellä. Brooksin autosta hajosi vaihdelaatikko, Hawthornin autosta moottori juuri ennen maaliin tuloa ja Lewis-Evansin autosta hajosi ohjausvarsi.

## Tulokset

## Muuta
* Paalupaikka: Mike Hawthorn - 3:57.1
* Nopein kierros: Mike Hawthorn - 3:58.3
* Cliff Allisonin ensimmäinen pistesija
* Maria Teresa de Filipksen paras sijoitus

## Lähteet
Bernardus Chartreslainen

**Bernardus Chartreslainen** (, k. 1125) oli ranskalainen uusplatonilainen filosofi ja yliopistomies. Hänen syntymäaikaansa ja -paikkaansa ei tunneta, mutta hänen uskotaan olevan bretoni. Hänen on arveltu olevan Theodoricus Chartreslaisen vanhempi veli. 

Bernardus kirjattiin Chartresin katedraalikoulun oppilaaksi ennen vuotta 1117 ja hän oli koulun kanslerina vuoteen 1124. Suurin osa siitä, mitä Bernardus Chartreslaisen työstä tunnetaan, on välittynyt hänen oppilaidensa kautta. Platon-kommentaari *Glosae super Platonem* on mahdollisesti hänen kirjoittamansa.

## Aiheesta muualla

*
Argentiinan Grand Prix 1958

**Argentiinan Grand Prix 1958** oli Formula 1 -sarjan osakilpailu, joka ajettiin 19. tammikuuta 1958 Autódromo Oscar Alfredo Gálvez -radalla. Kilpailu oli kauden avauskilpailu, ja sen voitti Stirling Moss.
Kilpailu oli erikoinen sillä siihen osallistui vähiten kuljettajia koko lajin historiassa; vain 10 autoa starttasi kisaan. Tätä vähemmän kuljettajia starttasi kilpailuun vuoden  Yhdysvaltain osakilpailussa, missä vain 6 Bridgestonen renkaita käyttänyttä autoa nähtiin radalla kilpailun aikana. 

Kilpailussa nähtiin paljon yksityisiä Maseratin autoja, jotka ajoivat Ferrarin ja Mossin Cooperia vastaan. Vanwall ei osallistunut osakilpailuun, koska tallia huoletti alkoholipohjaisen polttoaineen käytön korvaaminen lentokonebensiinillä. Moss puolestaan joutui käymään lääkärintarkastuksessa ennen osakilpailua, koska hänen vaimonsa oli pari päivää aikaisemmin osunut kädellään Mossin silmään, mutta tarkastuksen perusteella Moss sai luvan osallistua kilpailuun. 

Juan Manuel Fangio lähti kilpailuun paalupaikalta, mutta Moss ohitti hänet kilpailun aikana kierroksella 35, kun Fangion renkaat kuluivat nopeiden kierrosaikojen ajamisen seurauksena ja hän joutui tekemään ylimääräisen varikkopysähdyksen. Mossin auton etuna oli renkaita vähemmän kuluttava ominaisuus, minkä ansiosta hänen autonsa kesti maaliin asti kuluneilla renkailla.

## Tulokset

## Muuta
* Paalupaikka: Juan Manuel Fangio - 1.42,0
* Nopein kierros: Juan Manuel Fangio - 1.41,8
* Stirling Mossin voitto oli Formula 1 -sarjan ensimmäinen, joka ajettiin taakse asennetulla moottorilla varustetulla autolla.

## Lähteet
Ranskan Grand Prix 1958

**Ranskan Grand Prix 1958** oli Formula 1 -sarjan osakilpailu, joka ajettiin Reims-Gueux -radalla 6. heinäkuuta 1958. Kilpailun voitti Mike Hawthorn, jolle voitto oli kauden ensimmäinen.

## Tulokset

## Muuta
*Nopein kierros: Mike Hawthorn 2'24.900

## Lähteet
Britannian Grand Prix 1958

**Britannian Grand Prix 1958** oli Formula 1 -sarjan osakilpailu, joka ajettiin 19. heinäkuuta 1958 Silverstonen radalla. Kilpailun voitti Peter Collins, jolle voitto oli kauden ensimmäinen.

## Tulokset

 *korvasi [[Bernie Ecclestone]]n* http://www.f1db.com/exec/section/grandprix/action/result/id/19580719

## Muuta
* Paalupaikka: Stirling Moss - 1:39.4
* Nopein kierros: Mike Hawthorn - 1:40.8

## Lähteet
Saksan Grand Prix 1958

**Saksan Grand Prix 1958** oli Formula 1 -sarjan osakilpailu, joka ajettiin 3. elokuuta 1958 Nürburgringin radalla.

Osallistujien lisäämiseksi kilpailun järjestäjät antoivat Formula 2 -autojen osallistua kilpailuun. Kaksi kilpailua käytiin samaan aikaan, mutta Formula 2 -osallistujat (tuloksissa keltaisella) eivät taistelleet F1-pisteistä.

Peter Collins menehtyi kierroksella 11 sattuneen onnettomuuden takia, ja Tony Brooks ajoi voittoon.

## Tulokset

## Muuta
* Paalupaikka: Mike Hawthorn - 9:14.0
* Nopein kierros: Stirling Moss - 9:09.2
* Bruce McLarenin ensimmäinen kilpailu

## Lähteet
Portugalin Grand Prix 1958

**Portugalin Grand Prix 1958** oli Formula 1 -sarjan osakilpailu, joka ajettiin 24. elokuuta 1958 Circuito da Boavista -radalla. Kilpailun voitti Stirling Moss, jolle voitto oli kauden kolmas. Kilpailu oli ensimmäinen Portugalin Grand Prix.

## Tulokset

## Muuta
*Nopein kierros: Mike Hawthorn 2'32.370

## Lähteet
Italian Grand Prix 1958

**[[Italian Grand Prix]]** oli Formula 1 -sarjan osakilpailu, joka ajettiin 7. syyskuuta 1958 Monzan radalla. Kilpailun voitti Tony Brooks, jolle voitto oli kauden kolmas.

## Tulokset

## Muuta
*Nopein kierros: Graham Hill 1'42.900

## Lähteet